Diari Oficial de la Generalitat Valenciana


Sumari del DOGV 4442, del 18-02-2003 (2003/1571)

ORDE de 13 de desembre de 2002, de la Conselleria de Cultura i Educació, per la qual s'atribuïx la denominació específica de Misteri d'Elx a l'Institut d'Educació Secundària núm. 8 d'Elx.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4442

Data del DOGV
:   18-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1571


Data del document
:   13-12-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Elx
    * centre d'ensenyament
    * ensenyament públic

ORDE de 13 de desembre de 2002, de la Conselleria de Cultura i Educació, per la qual s'atribuïx la denominació específica de Misteri d'Elx a l'Institut d'Educació Secundària núm. 8 d'Elx. [2003/X1571]
  
El Consell Escolar de l'Institut d'Educació Secundària núm. 8 d'Elx, en la sessió del dia 17 d'abril de 2002, va aprovar sol·licitar per al mencionat centre la denominació específica de Misteri d'Elx. Esta proposta va ser aprovada pel Consell Escolar Municipal, en la sessió del dia 18 de juliol de 2002, i disposa de l'informe favorable de la Inspecció Educativa de la Direcció Territorial de Cultura i Educació d'Alacant.
  
El Misteri d'Elx és un drama sacrolíric que tracta de la mort, assumpció i coronació de la Mare de Déu, que es representa a Elx els dies 14 i 15 d'agost de cada any des d'almenys la meitat del segle XV. Constituïx una forma popular i tradicional d'expressió cultural de valor excepcional des d'un punt de vista històric, artístic, antropològic, sociològic, lingüístic, literari i musicològic. El dia 18 de maig de 2001 va ser proclamat per la UNESCO com a Obra Mestra del Patrimoni Oral i Intangible de la Humanitat.
  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres tindran una denominació específica. L'article 3.2 del Decret 234/1997, de 2 de setembre, de Govern Valencià, pel qual s'aprova el Reglament Orgànic i Funcional dels Instituts d'Educació Secundària (DOGV de 8 de setembre de 1997), establix que, creat l'institut, el consell escolar d'este podrà proposar a la citada Conselleria la denominació específica, després de l'informe previ favorable del consell escolar municipal, o, si no n'hi ha, del ple de l'ajuntament corresponent.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de Misteri d'Elx a l'Institut d'Educació Secundària núm. 8 d'Elx, codi 57979546.
  
DISPOSICIÓ ADDICIONAL ÚNICA
  
La dita disposició s'inscriurà al Registre de Centres Docents de la Comunitat Valenciana.
  
DISPOSICIÓ FINAL
  
La present orde entrarà en vigor el mateix dia de la publicació en el Diari Oficial de la Generalitat Valenciana.
  
D'acord amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar potestativament recurs de reposició, o bé plantejar directament recurs contenciós administratiu en els terminis i davant els òrgans indicats a continuació:
  
a) El recurs de reposició davant el conseller de Cultura i Educació en el termini d'un mes des de l'endemà de la publicació.
  
b) El recurs contenciós administratiu davant el Tribunal Superior de Justícia de la Comunitat Valenciana en el termini de dos mesos des de l'endemà de la publicació.
  
València, 13 de desembre de 2002
  
El conseller de Cultura i Educació,